Μεξικό Σίτυ & Ριβιέρα Μάγια

# Αζτέκας και Μάγιας

Απολαύστε ένα υπέροχο ιστορικό οδοιπορικό στο Μεξικό, με επίσκεψη δύο εκ των κορυφαίων αξιοθεάτων των

προκολομβιανών πολιτισμών, το Τεοτιχουακάν – το λίκνο των Αζτέκας και ένα από τα 7 σύγχρονα θαύματα του κόσμου, το ανεπανάληπτο Τσίτζεν Ίτζα των Μάγιας. Γνωρίστε μέσα από την ξενάγησή μας το ιστορικό κέντρο του Μεξικό Σίτυ και ολοκληρώστε τις διακοπές σας στις μαγευτικές παραλίες της Ριβιέρα Μάγια, με πολλές εναλλακτικές ημερήσιες

εξορμήσεις στη φύση, τα θεματικά πάρκα και τις κρουαζιέρες.

Ταξίδι ιδανικό για όσους αναζητούν: **ΠΟΛΙΤΙΣΜΟ, ΑΡΧΑΙΟΛΟΓΙΚΟΙ ΧΩΡΟΙ, ΦΥΣΗ, ΥΠΟΘΑΛΛΑΣΙΑ ΖΩΗ, ΤΡΟΠΙΚΕΣ ΠΑΡΑΛΙΕΣ**

**11 ημέρες με 2.590 € ΤΕΛΙΚΗ τιμή**

**Εγγυημένη αναχώρηση στις 18 Ιουλίου 2024**

**από Αθήνα με την Turkish Airlines**

**\*Small group Travel with Alia\***

### Λίγα λόγια για τον προορισμό

Το Μεξικό δεν είναι μία, αλλά πολλές χώρες μαζί. Χώρα αντιθέσεων από την ίδια της την φύση: ηφαίστεια με χιονισμένες κορυφές, παραλίες με πελώρια κύματα, υψίπεδα κοντά στον ουρανό και στον ήλιο, ζούγκλες, άγονες πεδιάδες, ποτάμια, λίμνες, έρημοι, γκρεμοί, φαράγγια και βαθιές κοιλάδες. Μια παρθένα φύση με την οποία ο άνθρωπος βρίσκεται σε αρμονία. Είναι γη των ονείρων, χώρα υπέρτατου φωτός, τόπος μυστηρίου και θρύλου, όπου η σφραγίδα της αρχαίας ιστορίας του ανθρώπου είναι πολύ αισθητή. Αρχαίοι πολιτισμοί (Ολμέκοι, Ζαποτέκοι, Μάγιας, Τολτέκοι, Αζτέκοι κλπ.), που εξαρθρώθηκαν από τους Κονκισταδόρες, πυραμίδες,

αποικιακά κτίρια, ζούγκλες, εκπληκτικές παραλίες, Ινδιάνοι, Μεστίζος, ντόπια χειροτεχνήματα, νόστιμη και πικάντικη κουζίνα, τεκίλα, συναρπαστικοί ρυθμοί και μουσική. **Viva Mexico!**

 ****

**Τιμές και Παροχές**

|  |  |  |
| --- | --- | --- |
| **Μέξικο Σίτυ (3 νύχτες) & Ριβιέρα Μάγια (5 νύχτες)** | | |
| 11 ημέρες/ 8 διανυκτερεύσεις | Τιμή ανά άτομο σε δίκλινο δωμάτιο  \*SPECIAL PRICE\* | Επιβάρυνση μονόκλινου |
| SUPERIOR κατηγορία 4\* | **2.590 €** | **390 €** |
| \*Ένα ταξίδι… μια τιμή! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** | | |

**Special Price -** Ειδική τιμή του ομαδικού προγράμματος ισχύει για κράτηση έως τις **31 Μαρτίου 2024** και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει **+100 €** ανά άτομο.

|  |  |
| --- | --- |
| **Διαμονή - Προτεινόμενα ξενοδοχεία** | |
| **Περιοχή** | **Superior Κατηγορία** |
| Μεξικό Σίτυ | **Emporio Reforma Mexico City 4\***  **με πρωινό** |
| Ριβιέρα Μάγια | **The Waves Tulum 4\***  **με πρωινό** |

**Περιλαμβάνονται**

* Αεροπορικό εισιτήριο σε οικονομική θέση με την Turkish Airlines & Aero Mexico
* Φόροι αεροδρομίων & επίναυλος καυσίμων (490 € ανά άτομο)
* Μία (1) αποσκευή και μία (1) χειραποσκευή ο έκαστος
* Διαμονή σε ξενοδοχεία, όπως αναφέρεται παραπάνω με πρωινό καθημερινά
* Μεταφορές από και προς το αεροδρόμιο στο Μεξικό Σίτυ και το Κανκούν
* Ξενάγηση πόλης του Μεξικού με επίσκεψη του Ανθρωπολογικού μουσείου
* Ολοήμερη εκδρομή με επίσκεψη στην Παναγία της Γουαδελούπης και τον αρχαιολογικό χώρο Τεοτιχουακάν
* Ολοήμερη εκδρομή με επίσκεψη στον αρχαιολογικό χώρο Τσίτσεν Ίτζα, Σενότε και Βαγιαδολίδ
* Ολοήμερη κρουαζιέρα στο νησί Μουχέρες με snorkelling
* Εκδρομή στον αρχαιολογικό χώρο της Τουλούμ
* 24ωρο τηλέφωνο ανάγκης & Υπηρεσίες τοπικών Αγγλόφωνων αντιπροσώπων/ ξεναγών
* Ατομική ταξιδιωτική ασφάλιση
* Ενημερωτικά έντυπα, Τοπικοί φόροι, Ασφάλεια αστικής ευθύνης, ΦΠΑ

**Δεν Περιλαμβάνονται**

* Αχθοφορικά και φιλοδωρήματα, Οτιδήποτε αναφέρεται ως προαιρετικό ή προτεινόμενο
* Φόρος εισόδου στην επαρχία Quintana Roo και δημοτικός φόρος διαμονής (πληρώνεται επί τόπου κατά την άφιξη)
* Έξοδα προσωπικής φύσεως, είσοδοι σε μουσεία ή αρχαιολογικούς χώρους

**Αεροπορικό δρομολόγιο, TK – Turkish Airlines, AM - AeroMexico**

|  |  |  |
| --- | --- | --- |
| **Αριθμός πτήσης** | **Δρομολόγιο** | **Ώρες πτήσεων** |
| TK 1846 | **Αθήνα** – Κωνσταντινούπολη | 2150 2325 |
| TK 184 | Κωνσταντινούπολη – Μεξικό Σίτυ | 0155 0705 |
| AM 516 | Μέξικο Σίτυ – Κανκούν | 1000 1230 |
| TK 181 | Κανκούν – Κωνσταντινούπολη | 1400 1010 (+1) |
| TK 1849 | Κωνσταντινούπολη – **Αθήνα** | 1315 1445 |

**Καθημερινό Πρόγραμμα**

1η μέρα: **Πτήση από την Ελλάδα για το Μεξικό Σίτυ**

Βραδινή συγκέντρωση στο αεροδρόμιο και πτήση μέσω Κωνσταντινούπολης για την πρωτεύουσα Μεξικό Σίτυ, μία από τις πολυπληθέστερες πόλεις στον κόσμο, με πλούσια ιστορία, καθώς εδώ βρισκόταν η πρωτεύουσα της αυτοκρατορίας των Αζτέκων, η περίφημη Τενοτστιτλάν.

2η μέρα: **Μεξικό Σίτυ, ξενάγηση της πόλης**

Άφιξη στο Μεξικό Σίτυ στις 07.05. Μετά τις διατυπώσεις και την παραλαβή των αποσκευών, συνάντηση με τον τοπικό σας ξεναγό. Κατά τη διάρκεια της μεταφοράς στο ξενοδοχείο, θα λάβετε τις αρχικές πληροφορίες για τη χώρα και τις καθημερινές δραστηριότητες. Ξεκινάτε απευθείας για την περιήγηση της πόλης, όπου θα δείτε τα σημαντικότερα αξιοθέατα του ιστορικού της κέντρου. Θα ανακαλύψετε την θρυλική πλατεία Ζόκαλο - την καρδιά της πόλης – με τα εντυπωσιακά κυβερνητικά κτίρια, τον εντυπωσιακό Καθεδρικό Ναό και το Προεδρικό Μέγαρο με τις τοιχογραφίες του Ντιέγκο Ριβέρα. Θα δείτε το Παλάτι των καλών τεχνών και θα διασχίσετε την εντυπωσιακή λεωφόρο Paseo del la Reforma με το χρυσό άγαλμα του Αγγέλου της Ανεξαρτησίας. Επόμενη στάση το Εθνικό Ανθρωπολογικό μουσείο, όπου θα ξεναγηθείτε γνωρίζοντας από κοντά τα σημαντικότερα ευρήματα των προκολομβιανών πολιτισμών της χώρας. Επιστροφή στο ξενοδοχείο μας, τακτοποίηση στο δωμάτιο. Το απόγευμα σας προτείνουμε να επισκεφθείτε τις μποέμ συνοικίες Zona Rosa και Roma με εξαιρετικές επιλογές εστίασης, ψυχαγωγίας και αγορών.

3η μέρα: **Εκδρομή στο αρχαιολογικό χώρο Τεοτιχουακάν & Παναγία της Γουαδελούπης**

Πρωινό και οδική αναχώρηση στα περίχωρα του Μέξικο Σίτυ για να επισκεφθείτε το μεγαλύτερο αρχαιολογικό χώρο του Μεξικού, το εντυπωσιακό Τεοτιχουακάν, τον άλλοτε τόπο των Θεών, την αρχαία θρησκευτική πρωτεύουσα και τόπο προσκυνήματος των Αζτέκων, Θα εντυπωσιαστείτε από τις επιβλητικές πυραμίδες του Ήλιου και της Σελήνης, την περίφημη λεωφόρο των Νεκρών, που περιστοιχίζεται από θρησκευτικά και τελετουργικά συγκροτήματα. Επόμενη στάση η μεγαλόπρεπη Βασιλική της Παναγίας της Γουαδελούπης, της προστάτιδας του Μεξικού και το σημαντικότερο τόπο προσκυνήματος του Καθολικού κόσμου στην Αμερικανική ήπειρο, με την θαυματουργή εικόνα της Μαύρης Παναγίας. Επιστροφή στο Μεξικό Σίτυ.

4η μέρα: **Μεξικό Σίτυ**

Πρωινό και ελεύθερη μέρα να απολαύσετε την γαστρονομία και αγορά του Μεξικό Σίτυ. Η πόλη διαθέτει εξαιρετικές επιλογής για δοκιμή μεξικάνικης κουζίνας και τεκίλας. Σας προτείνουμε επίσης να επισκεφθείτε την περιοχή Κογιοακάν στα νότια της πόλης με επίσκεψη του μουσείου της διάσημης ζωγράφου Φρίντα Κάλο και το Χοτσιμίλκο, όπου μπορείτε να κάνετε βόλτα με τις παραδοσιακές βάρκες στο δίκτυο καναλιών, συνοδεία μουσικές Μαριάτσι και τεκίλα. Εναλλακτικά μπορείτε να συμμετάσχετε σε κάποια ημερήσια εκδρομή σε κοντινές πόλεις ή χωριά, όπως:

* το Σαν Μιγκέλ ντε Αγιέντε, ένα πραγματικό αποικιακό διαμάντι
* την Τσολούλα & Πουέμπλα ή Τάξκο & Κουερναβάκα
* τις σπηλιές Tolantongo με τις θερμές πηγές στην επαρχία Χιδάλγο

5η μέρα: **Μεξικό Σίτυ – πτήση για Κανκούν, Ριβιέρα Μάγια & Τουλούμ**

Πρόγευμα και παράδοση δωματίων. Πρωινή μεταφορά στο αεροδρόμιο και απευθείας πτήση για το παραθαλάσσιο θέρετρο της Ριβιέρα Μάγια, το κοσμοπολίτικο Κανκούν. Άφιξη και συνάντηση με τον τοπικό μας αντιπρόσωπο. Μεταφορά στο ξενοδοχεία και τακτοποίηση στα δωμάτια. Ελεύθερο απόγευμα για να χαρείτε τις εγκαταστάσεις του ξενοδοχείου σας και να κάνετε την πρώτη σας βουτιά στην Καραϊβική θάλασσα.

6η μέρα: **Ριβιέρα Μάγια & Τουλούμ – Εκδρομή στο Τσίτσεν Ίτζα, Σενότε & Βαγιαδολίδ**

Πρωινό και οδική αναχώρηση σε έναν από τους σημαντικότερους αρχαιολογικούς χώρους στον κόσμο. Το συγκρότημα των πυραμίδων Τσίτσεν Ίτζα, που ιδρύθηκε το 525π.Χ., έχει αναγνωριστεί ως ένα από τα Νέα Θαύματα του Κόσμου και κηρύχθηκε παγκόσμια κληρονομιά της UNESCO. Εκεί θα βρείτε καταπληκτικές δομές όπως η Πυραμίδα του Kukuclan, το Παρατηρητήριο, το Μοναστήρι του μοναχού, το Τείχος των κρανίων, και το μεγαλύτερο γήπεδο του κόσμου, όπου ένας ψίθυρος μπορεί να ακουστεί χιλιόμετρα μακριά λόγω των ισχυρών ακουστικών ιδιοτήτων της δομής. Οι πυραμίδες Τσίτσεν Ίτζα προσελκύουν συρροή επισκεπτών, ειδικά κατά την Εαρινή Ισημερία που χαρακτηρίζεται από ένα φαινόμενο, όπου ο ήλιος δημιουργεί ένα παιχνίδι με το φως και τη σκιά του ναού Kukuclan, και μοιάζει σαν να γλιστρά ένα φίδι κατά μήκος των σκαλιών της πυραμίδας. Μεσημεριανό γεύμα σε τοπικό εστιατόριο. Στο δρόμο της επιστροφής θα δροσιστείτε στα νερά μιας υπόγειας βάθρας (Σενότε), και θα σταματήσετε στην υπέροχη αποικιακή πόλη Βαγιαδολίδ. Επιστροφή αργά το απόγευμα πίσω στη Ριβιέρα Μάγια. **Διάρκεια**: 12 ώρες.

7η μέρα: **Αρχαιολογικός χώρος Τουλούμ & Σενότε**

Πρόγευμα και μεταφορά στον υπέροχο αρχαιολογικό χώρο της Τουλούμ πάνω στην ακτογραμμή της Καραϊβικής, όπου θα ξεναγηθείτε στην μοναδική ιστορία των Μάγια με χρόνο ελεύθερο για να απολαύσετε τις πανέμορφες εξωτικές παραλίες της περιοχής. Μετά την ξενάγηση, θα επισκεφθείτε ακόμη μία σενότε, για να κολυμπήσετε στα καταπράσινα νερά της!

8η μέρα: **Κρουαζιέρα στη νησί των γυναικών – Isla Mujeres**

Πρόγευμα και οδική μεταφορά μέχρι το Κανκούν, όπου θα επιβιβαστείτε σε καταμαράν και θα πλεύσετε μέχρι τον εξωτικό παράδεισο του νησιού Isla Mujeres με επίσκεψη σε τοπική παραλία και χρόνο για υποθαλάσσια παρατήρηση πάνω από κοραλιογενή ύφαλο και τα διάσημα υποβρύχια αγάλματα της MUSA. Επιστροφή στο ξενοδοχείο σας. Για το βράδυ σας προτείνουμε να επισκεφθείτε το κέντρο της Τουλούμ & τη ζώνη ξενοδοχείων, το θέρετρο Playa del Carmen με αμέτρητες επιλογές εστιατορίων, μπαρ, μπουτίκ μαγαζιών.

9η μέρα: **Ριβιέρα Μάγια & Τουλούμ** (ελεύθερη μέρα)

Πρόγευμα και ελεύθερη μέρα για να απολαύσετε τη μαγευτική φύση, την εξωτική ακτογραμμή με τον κοραλλιογενή ύφαλο και παραδεισένια νησιά, τα θεματικά πάρκα, τους μυστηριώδεις αρχαιολογικούς χώρους των Μάγια, τα πολυτελή ξενοδοχεία και χώρους ψυχαγωγίας, και τις υπαίθριες αγορές της Μεξικάνικης κουλτούρας. Επιλέξτε ανάμεσα σε πολλές προτεινόμενες εκδρομές και δραστηριότητες ή απλά απολαύστε την παραλία και τις ανέσεις του ξενοδοχείου σας.

* Αρχαιολογικοί χώροι - Κόμπα, Εκ Μπαλάμ
* Σενότες: Choo Ha, Crystal, Tankach-He, Laguna Kaan Luum
* Θεματικά πάρκα: Xcaret, Xel ha, XPlor, Xenses
* Δραστηριότητες αδρεναλίνης: Rio Secreto, Jungle tour, κολύμπι με δελφίνια, καταδύσεις

10η μέρα: **Ριβιέρα Μάγια, Κανκούν και πτήση επιστροφής**

Πρωινό και μεταφορά στο αεροδρόμιο του Κανκούν για να επιβιβαστείτε στην πτήση επιστροφής μέσω Κωνσταντινούπολης.

11η μέρα: **Άφιξη στην Ελλάδα**

Επιστροφή στην πατρίδα γεμάτοι υπέροχες εικόνες και αναμνήσεις.

**Γενικές πληροφορίες**

- Οι τιμές είναι κατ’ άτομο σε ευρώ

- Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παραπάνω όρους

- Τα ξενοδοχεία δέχονται πληρωμές με πιστωτική/ χρεωστική κάρτα ή μετρητά. **ΠΡΟΣΟΧΗ!** Όπως είναι διεθνώς καθιερωμένο και εφαρμόζεται στα μεγάλα ξενοδοχεία, κατά την τακτοποίηση διατυπώσεων στην άφιξη, ζητείται η πιστωτική κάρτα ή κατάθεση μετρητών για κάλυψη τυχόν έξτρα καταναλώσεων κ.ά. προσωπικών δαπανών (Mini Bar, τηλέφωνα από το δωμάτιο κλπ.).

- Παραλαβή δωματίων: 15.00 & Παράδοση δωματίων: 11.00

- Παιδιά έως 12 ετών δικαιούνται έκπτωση από το ξενοδοχείο

- Τρίκλινα δωμάτια είναι δίκλινα δωμάτια με πρόσθετη κλίνη

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking)

- Οι τιμές των φόρων αεροδρομίων είναι βασισμένες στην τρέχουσα τιμή πετρελαίου

- Το τελικό κόστος των φόρων των αεροδρομίων θα επιβεβαιώνεται την ημέρα έκδοσης του αεροπορικού εισιτηρίου

- Για να πάρετε το πακέτο νεόνυμφων θα πρέπει να έχετε μαζί σας τη ληξιαρχική πράξη γάμου

**-** Η σειρά του προγράμματος ενδέχεται να αλλάξει, χωρίς να παραλειφθούν αξιοθέατα και σημεία ενδιαφέροντος.

- Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής

**Special Price**

Ειδική τιμή του ατομικού & ομαδικού προγράμματος ισχύει για κράτηση & προκαταβολή έως τις 31 Μαρτίου 2024 και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει +100 € ανά άτομο. Ενημερωθείτε αντίστοιχα.

**Κρατήσεις & Πληρωμές**

Για την οριστική προκράτηση, απαιτείται προκαταβολή 500 € ανά άτομο μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης.

Δεύτερη προκαταβολή 500 € ανά άτομο μέχρι τις 30 Απριλίου 2024

Η εξόφληση του πακέτου θα πρέπει να γίνει 30 ημέρες πριν την αναχώρηση

**Πολιτική ακυρωτικών**

Σας ενημερώνουμε για την πολιτική ακυρωτικών των προμηθευτών του πακέτου (αερ. εταιρεία, ξενοδοχεία, τοπικές υπηρεσίες)

Σε περίπτωση ακύρωσης μέχρι 46 ημέρες πριν την αναχώρηση – 150 € ανά άτομο

Σε περίπτωση ακύρωσης 31-45 ημέρες πριν την αναχώρηση – 40% της συνολικής τιμής

Σε περίπτωση ακύρωσης 16-30 ημέρες πριν την αναχώρηση – 70% της συνολικής τιμής

Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

**Ταξιδιωτικά έγγραφα**

Δεν χρειάζεται βίζα για το ταξίδι σας στο Μεξικό. Το διαβατήριό σας δεν θα πρέπει να λήγει εντός 6 μηνών από την ημέρα άφιξης στους προορισμούς. Βεβαιωθείτε ότι υπάρχουν αρκετές κενές σελίδες στο διαβατήριό σας (για τυχόν θεώρηση βίζας ή/και εισόδου-εξόδου από την χώρα που επισκέπτεστε). Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνούν κατ’ ιδίαν με την πρεσβεία της χώρας που επιθυμούν να επισκεφθούν για να πληροφορηθούν για τις διαδικασίες έκδοσης βίζας (εφόσον αυτή απαιτείται). Η εταιρεία μας δεν φέρει καμία ευθύνη σε περίπτωση προβλήματος, που παρουσιαστεί με τα ταξιδιωτικά σας έγγραφα την ημέρα της αναχώρησής σας ή εάν αλλάξει η σημερινή διαδικασία διατυπώσεων και εισόδου στους συγκεκριμένους προορισμούς.

**Τρόποι πληρωμής**

-Με μετρητά στο γραφείο μας, Με πιστωτική ή χρεωστική κάρτα στο γραφείο μας  
-Με τραπεζική κατάθεση σε έναν από τους παρακάτω λογαριασμούς